CELEX: 
Language: sk
Date: 2019-10-09 00:00:00
Title: NARIADENIE KOMISIE (EÚ) …/… ktorým sa mení príloha V k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH)

NARIADENIE KOMISIE (EÚ) …/…
            
            
               z 9. 10. 2019,
            
            
               ktorým sa mení príloha V k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) 
               
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES
                  1
               , a najmä na jeho článok 131,
            
            
               keďže:
            
            
               (1)Príloha V k nariadeniu (ES) č. 1907/2006 obsahuje zoznam látok, ktoré podliehajú výnimkám z registračnej povinnosti v súlade s článkom 2 ods. 7 písm. b) uvedeného nariadenia.
            
            
               (2)Digestát je zvyškový polotuhý alebo tekutý materiál, ktorý sa dezinfikoval a stabilizoval procesom biologickej úpravy, v rámci ktorého posledný krok predstavuje krok anaeróbnej digescie, a kde vstupy použité v danom procese sú biodegradovateľné materiály pochádzajúce z triedených zdrojov, ktoré nie sú nebezpečné, ako sú potravinový odpad, hnoj a energetické plodiny. V prílohe V k nariadeniu (ES) č. 1907/2006 sa už uvádza bioplyn, ktorý vzniká v dôsledku rovnakého procesu ako digestát alebo inými procesmi anaeróbnej digescie, ako aj kompost vznikajúci v dôsledku procesu aeróbneho rozkladu podobných biodegrovateľných materiálov. Preto by sa v danej prílohe mal uvádzať aj digestát, ktorý buď nie je odpadom alebo prestal byť odpadom, keďže nie je vhodné ani potrebné požadovať registráciu tejto látky a jej vyňatie z hláv II, V a VI nariadenia (ES) č. 1907/2006 nemá vplyv na ciele uvedeného nariadenia. 
            
            
               (3) Doposiaľ nebola doručená ani jedna žiadosť o registráciu digestátu. V zápise týkajúcom sa digestátu v prílohe V k nariadeniu (ES) č. 1907/2006 by sa malo jasne uviesť, že digestát nepodlieha registrácii z rovnakých dôvodov, pre ktoré platí výnimka aj v prípade bioplynu a kompostu, čím sa odstránia nejednoznačnosti, s ktorými sa stretávajú výrobcovia a používatelia digestátu, ako aj orgány presadzovania práva.
            
            
               (4)Príloha V k nariadeniu (ES) č. 1907/2006 by sa preto mala zodpovedajúcim spôsobom zmeniť.
            
            
               (5)Opatrenia stanovené v tomto nariadení sú v súlade so stanoviskom výboru zriadeného článkom 133 nariadenia (ES) č. 1907/2006,
            
            
               PRIJALA TOTO NARIADENIE:
            
            
               Článok 1
            
            
               Príloha V k nariadeniu (ES) č. 1907/2006 sa mení v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
         
         
            
               V Bruseli 9. 10. 2019
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. EÚ L 396, 30.12.2006, s. 1.
               
            
      
    ---documentbreak--- 
      
         
         
            
               SK
               
            
               PRÍLOHA
            
            
            
               Príloha V k nariadeniu (ES) č. 1907/2006 sa mení takto:
            
            
            
                1. Bod 12 sa nahrádza takto:
            
            
               „12. Kompost, bioplyn a digestát.“